NaiveNeuron/SloPal huggingface dataset:
Blanár, Juraj, poslanec NR SR (2017-05-12):
Pán poslanec, porozumel som posolstvu vášho vystúpenia, možno maličké korekcie, ale porozumel som tomu, že to bolo možno obrazne, v neziskových organizáciách nie sú akcionári, ale sú zakladatelia a to je veľký rozdiel. A myslím si, že nezisková organizácia v zdravotníctve má veľký význam, pretože ona môže aj podnikať, ale všetok zisk, ktorý nejakým spôsobom získa, musí opäť použiť len na činnosť. A to je podľa mňa absolútne skvelé. A tým chcem aj vyjadriť podporu tejto zmene, pretože neziskové organizácie, ktoré tu vznikli, naozaj majú mnohé administratívne prekážky. Zatiaľ neevidujem žiadnu neziskovú organizáciu, ktorá by v zdravotníctve podnikala, musela kvôli nejakým administratívnym chybám byť, mala ísť do likvidácie, čo je takisto veľmi komplikovaný proces, ale je dobré, keď sa preventívne na to myslí a že sa to upraví. Rovnako aj tie uvoľnenia s tým majetkom. Čiže pochopil som aj z vašej strany, že podporujete túto novelu, ja rovnako chcem vyjadriť podporu tejto novele a aby sa aj ukázalo, že v podstate forma neziskovej organizácie v zdravotníctve je jedna z tých naozaj dobrých, ktorá môže prinášať naozaj benefit. Lebo rozdiel neziskovej organizácie je povedzme akciová spoločnosť, kde ten profit, bohužiaľ, akcionári môžu zo zdravotníctva dostať úplne preč a to nikto z nás nechce. Opak je pravdou a myslím si, že sa týmto pomôže významne neziskovým organizáciám. Takže chcem aj týmto spôsobom vyjadriť podporu navrhovateľom k tejto novele. Ďakujem.
Sulík, Richard, predseda NR SR (2010-09-10):
Pán Osuský, nech sa páči.
P. Hrušovský, podpredseda NR SR: (2001-12-04):
(Hlasovanie.) Prítomných je 100 poslancov, za návrh 99, nehlasoval 1. Uvedené body zo spoločnej správy sme schválili. Ďalší návrh.
B. Bugár, podpredseda NR SR: (2004-06-24):
A žiadate hlasovať o bodoch 1 a 2 spoločne?
Mesterová, Zuzana, poslankyňa NR SR (2024-01-24):
Ďakujem pekne za slovo, pán predsedajúci. Ja sa tiež pridám do tejto diskusie o tom, že či rozumiem, alebo nerozumiem tomu, prečo to robia cez skrátené legislatívne konanie. Ja tomu ľudsky rozumiem, ono keď konajú ako v područí strachu, tak to je logické, lebo keď konáte zo strachu, nekonáte racionálne, lebo tak jasné, keď sa bojíte samého seba, tak každé rozhodnutie, ktoré sa vám javí, že vám pomôže, vám príde v tej chvíli dobré. No len problém, že dobré pre vás, a nie pre verejný záujem, čiže ja úplne rozumiem pohnútkam aj motivácii napríklad pána Gašpara, alebo aj vládnym predstaviteľom, len, bohužiaľ, sa ukazuje, že keď sú pri moci ľudia, ktorí konajú z pozícií strachu, tak to nie je úplne dobré pre krajinu a nie je to úplne dobré pre verejný záujem, preto by nemali ašpirovať na verejné funkcie, kým ich kauzy nie sú riadne vyšetrené, aby neskĺzali práve kvôli k strachu k riešeniam, ktoré sú dobré len pre nich, lebo to nevedia evidentne racionálne a objektívne vyhodnotiť. To tu už vidíme za tie týždne. A Tomáš Garrigue Masaryk povedal taký výrok, ja vám ho preložím, nebáť sa, nekradnúť a neklamať. No neviete už splniť všetky tri podmienky, ale aspoň dve by ste mohli, skúste prestať klamať a skúste sa nebáť prijať zodpovednosť za to, čo ste už napáchali, s tým už nič neurobíme, ale aj chrabrosť je cnostná vlastnosť, tak minimálne do budúcna by to váš kredit dvihlo, keby ste boli schopní prijať zodpovednosť za svoje skutky z minulosti a prestali tu traumatizovať celú spoločnosť, právny štát, európskych partnerov a všetkých naokolo len pre váš osobný strach. Ďakujem.
Laššáková, Jana, podpredsedníčka NR SR (2015-06-17):
Pán poslanec, nemusíte, spoločnú správu majú všetci páni poslanci rozdanú, nemusíte čítať tie zmeny, ktoré sú v časti asi IV spoločnej správy. Takže nech sa páči.
Kozelová, Monika, poslankyňa NR SR (2022-05-04):
Ešte by som poprosila, hlasovanie zajtra o jedenástej.
Kalmárová, Viera, poslanec NR SR (2024-02-09):
Ďakujem za slovo. Ja nebudem viesť debatu o tom, či Centrálny informačný systém štátnej správy má byť riešený samostatným zákonom, alebo má byť súčasťou zákona č. 55/2017 o štátnej službe, ale pokúsim sa vysvetliť Jankovi Hargašovi, ako vnímam tú detailizáciu osobných údajov, ktoré sa budú v tom systéme spracovávať. Určite mal pravdu, že to súvisí so zákonom č. 18/2018 o ochrane osobných údajov a ten zákon obsahuje zásady spracúvania osobných údajov. Viem, o čom hovorím, lebo sami sme sa snažili do iného zákona dostať v našej práci tie údaje, ktoré naša inštitúcia bola oprávnená spracovávať a museli sme ich veľmi presne detailizovať. Ktoré údaje môžeme zbierať, ako s nimi nakladať, jednoducho v súlade so zásadami spracovania osobných údajov. Bez toho to nebolo možné. Takže ja myslím, že urobené zadosť zákonu, ak sú detailizované. Neviem, či mám pravdu, ale tak to, tak to vidím. Ďakujem.
Číž, Miroslav, poslanec NR SR (2017-04-07):
Ospravedlňujem sa, len súvisí to teda, musím osloviť, áno, hovorím to pánovi kolegovi, ktorý v tomto, ktorý o tom rozprával, ak ste si všimli, takže reagujem na to jeho vystúpenie, a je fakt, že v tejto súvislosti s jeho vystúpením som musel povedať toto, čo som videl. Som z toho zhrozený, ako tu jeden človek, a to je jedno, či je žena alebo muž, je schopná takých nehorázností a bezcharakterností a chrapúnstiev. Tuto chcem povedať toto celé. A veľmi nerád osobne rozprávam, ale v danom prípade už to jasnejšie nemôže byť.
Viskupič, Jozef, poslanec NR SR (2016-09-20):
Ďakujem. Ja naopak, pri vyplácaní oprávnených a nazvime to mzdových nákladov živnostníka, ktorý fakturuje, problém vidím. A vidím problém tzv. nútených živností a rozumiem tomu argumentu, že tak ako sme my uchopili túto tému v našom volebnom programe a ďakujem aj predrečníkom za poznámku, že tento volebný program riešil otázku nevyplatenia faktúr ako trestný čin, tak sme prišli s variáciou na túto tému, ktorá by mohla byť pre sociálno-demokraticky cítiacich ľudí alternatívou. Totižto tak, ako si spomínal pri obhajobe tohoto návrhu zákona, je už v súčasnom stave ochrana pracujúcich ľudí za nevyplatenie mzdy trestnoprávna a nič iné, nič viac, nič menej nenavrhujeme, iba aby sa toto dotýkalo aj skupiny 200-tisíc ľudí, ktorí túto pracovnoprávnu ochranu majú z dôvodu toho, že sú nútení alebo môžu byť nútenými živnostníkmi. Ak teda naozaj funguje nejaké sociálno-demokratické cítenie, ktoré v tomto pléne chce reprezentovať politická strana SMER, tak by mala všetkými desiatimi za tento návrh zákona jednoducho zahlasovať. Ostatné je politikárčenie. Ďakujem.
P. Pelegrini, poslanec: (2007-06-19):
Návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 4. júna 2007 č. 325 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodársku politiku. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výbore do 6. septembra 2007 a v gestorskom výbore do 7. septembra 2007. Pán predseda, otvorte, prosím, rozpravu.
Glváč, Martin, podpredseda NR SR (2017-06-16):
Ďakujem. Reakcia niet. Ďalší v rozprave je pán poslanec Jurzyca, nech sa páči.
Hrnčiar, Andrej, podpredseda NR SR (2017-11-28):
Pán poslanec Bublavý.
T. Cabaj, podpredseda NR SR: (2010-03-10):
O ospravedlnenie svojej neúčasti na dnešnom rokovacom dni písomne požiadali títo poslanci: Gyula Bárdos, Mikuláš Dzurinda, Sergej Chelemendik, Jozef Líška, Ľuboš Micheľ, László Miklós, Martin Pado. Panie poslankyne, poslanci, pristúpime k druhému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov . Pripomínam, že tento návrh zákona prerokovávame v skrátenom legislatívnom konaní. Vládny návrh zákona má parlamentnú tlač 1511, spoločná správa výborov má tlač 1511a. Prosím teraz pána ministra pôdohospodárstva Slovenskej republiky Vladimíra Chovana, aby tento vládny návrh zákona odôvodnil.
Laššáková, Jana, podpredsedníčka NR SR (2013-06-27):
Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Miroslavovi Kadúcovi. Nech sa páči, pán spravodajca.
P. Paška, predseda NR SR: (2009-04-29):
(Hlasovanie.) 128 prítomných, 123 za, 1 proti, 3 sa zdržali, 1 nehlasoval. Tento návrh sme schválili.
Brixi, Otto, poslanec NR SR (2015-05-14):
Ďakujem pekne, pán predsedajúci. Pani poslankyňa Mezenská, teraz k úcty k vám, ste žena, ale toto bolo asi to najhoršie, čo som videl za posledný rok z vášho klubu v parlamente. Hovoriť 23 minút a nepovedať nič, tak to prepáčte, to sa len tak hockomu v tejto rokovacej sále nepodarí. Ja tu celý deň čakám na vystúpenie, na vystúpenie pána Hlinu, na ktorého sa aspoň teším, lebo viem, že ak to nebude už mať tú vecnú stránku, aspoň to bude vtipné. Ale toto vaše, to bolo smutné, to bolo smutné o ľuďoch, to bolo smutné o vašej práci, to bolo smutné o tom, čo tu robíte, a bolo to ešte smutné aj v tom, že ste nič nepovedali. Vy tu idete nás moralizovať, že sme nevyriešili šmejdov alebo úžeru?! Však, pani Mezenská, však 500 zakázaných akcií, čo sa týka len šmejdov, státisíce vyriešených prípadov, čo sa týka úžery. Áno, nevyriešili sme všetko, lebo všetko sa vyriešiť naraz jednoducho nedá. Ale 23 minút tu hovoriť o tom, aká ste skvelá a akí my sme nedôslední, to mi príde ako, ako úplne mimo. Tú technickú stránku veci, ako by malo byť posudzované, tie kazítka v tých výrobkov, to už pán poslanec Martvoň povedal, nechcem sa opakovať, že by to malo byť cez znalecké posudky a cez autorizované servisy, ktoré budú mať štátny certifikát toho, že to môžu robiť. Ale chcel by som sa možno ešte dotknúť toho, čo tu bolo povedané v závere, a to to, že tu budete dávať nejaké pozmeňujúce návrhy, pri ktorých veríte, že teda prejdú. No, bojím sa, že neprejdú. Lebo pokiaľ budú tak špatné, ako boli tie vaše návrhy doteraz a ktoré vychádzali iba z toho, že nie čo chcú ľudia, ale z toho, čo chcete vy, tak sa bojím, že neprejdú nielen dneska za našej vlády, a prajem vám, nech ste tu aj v ďalšom volebnom období, ale bojím sa, že neprejdú ani v ďalších rokoch. Lebo to, čo vy ste tu urobili doteraz v oblasti ochrany spotrebiteľa, nemalo ani hlavu, ani pätu a vychádzalo len z toho, nie čo chce ľud, ale čo chce Helena Mezenská.
Holečková, Martina, poslankyňa NR SR (2024-02-08):
Ďakujem veľmi pekne. Ja si dovolím zacitovať slová jednej ženy, ktorá bola znásilnená: „Pred pätnástimi rokmi som bola znásilnená. Ohrozoval ma nožom. Ešte dnes mi búši srdce a potia sa mi dlane, keď sa o tom pokúšam hovoriť. Je to najponižujúcejšia skúsenosť, akú môže žena zažiť. Je to odporné, hrozné, sama sebe sa hnusím a cítim sa špinavá. Každý deň sa zobúdzam s myšlienkou na samovraždu.“ Dámy z koalície, prosím vás, aspoň vy sa zastaňte žien, ktoré boli znásilnené a vás, páni, najmä zo SMER-u, prosím, nerozdávajte karafiáty ženám v marci, dajte im darček dneska a zastavte toto hanebné znižovanie premlčacej lehoty pri znásilnení. (Potlesk.)
Mazurek, Milan, poslanec NR SR (2018-12-03):
Pán poslanec Klus, ja by som osobne nič nemal proti tomu, keby sa Slovensko podieľalo na nejakom globálnom čine, na nejakej globálnej aktivite, ktorá by viedla k mieru. Ale my sa na tej globálnej aktivite podieľame v podstate od nášho vstupu do NATO. A vždy keď tie globálne aktivity a činy vedie USA a Izrael, tak potom vidíme, ako reálne dopadnú. A preto sa nemôžete diviť, keď ja mám nejakú skepsu voči tomu, že vysielame ďalších vojakov do Iraku na misiu, ktorá sa už xy-krát predtým ukázala ako neúčinná, a jediné, čo z nej vzišlo, to je presne to, o čom ste hovorili, tie neuveriteľné krutosti a zvrátenosti, ktoré doteraz možno civilizovaný svet v týchto moderných dejinách nevidel, a to je práve Islamský štát. Pretože Islamský štát by nikdy nevznikol, keby neboli tieto globálne americké snahy o mier, ako to vy voláte. Ja to volám obyčajné odporné agresie voči suverénnym štátom a národom. A vy sa nemôžete diviť, že nejaké domáce obyvateľstvo je jednoducho nahnevané a z toho hnevu plynie extrémizmus, náboženský extrémizmus v tomto prípade, pretože oni si nemyslia, že Spojené štáty americké, ako si to myslíte vy, sú vyvolené k tomu, aby celému svetu určovali, akú politiku majú mať u seba doma, aké štátne zriadenie má u nich fungovať, kto má byť ich vláda, kto má byť ich prezident. Jednoducho tieto štáty a tieto národy si chcú vládnuť sami a nepotrebujú do toho zasahovať Spojené štáty americké. Ale tým, že Amerika a Izrael a my spolu s nimi sa do všetkého vŕtame, jednoducho odstraňujeme ich legitímne vlády, podporujeme vznik takýchto združení a potom to, o čom som hovoril, že sú malé kresťanské dievčatá predávané na pedofilných trhoch islamských fanatikov, to je ten výsledok. Odrezávanie hláv, terorizmus, atentáty. A toto nepovedie k ničomu inému, lebo sa to vôbec nelíši od všetkých tých ostatných politík, ktoré USA v tomto regióne doteraz viedli.
Kollár, Miroslav, poslanec NR SR (2021-05-06):
Ďakujem. Len sa chcem spýtať. Časovo ako odhadujete, že by sa mohlo podariť uzavrieť tento proces?
Galek, Karol, poslanec NR SR (2016-12-06):
Pán Gál, ja iba k tomu záveru, kde ste si spomenuli o tom, že by sme sa mali baviť o tých našich zákonoch. Ja som to aj naozaj posledne vyskúšal pri zákone o energetike, ktorý som predkladal na, myslím, že poslednej schôdzi. Týždeň pred tým, ako sa to dostalo na rokovanie, som poslal na všetkých poslancov, všetkých asistentov, nedostal som jednu jedinú odpoveď. Jediný, kto reagoval, bola pani poslankyňa zo strany, ale určite ste to dostali. Ďakujem. Môžeme sa pozrieť.
Gašpar, Tibor, poslanec NR SR (2024-02-08):
Budeme hlasovať o bode 47 druhého pozmeňujúceho návrhu poslanca Galka.
Senko, Ján, poslanec NR SR (2014-01-31):
Ďalej budeme hlasovať o bode 3 z ich návrhu. Prosím, dajte hlasovať.
Bublavý, Dušan, poslanec NR SR (2013-06-26):
Pán kolega Blanár, ale aj vážení predkladatelia, naozaj toto je zákon, ktorý pomôže veľa ľuďom a zlegalizuje sa to, čo v podstate prebieha. A v našich životoch sa určite stretávame a stretli sme sa niekoľkokrát, že naši občania boli pokutovaní a tie pokuty naozaj boli dosť vysoké, takže tento zákon bol naozaj veľmi potrebný pre našich drobných poľnohospodárov, ale aj pre kutilov, ktorí si dokážu urobiť prípojné vozidlo, čiže nejakú vlečku za svoj, svoj automobil a môžu bez obáv za 33 eur na tri roky si kúpiť špeciálnu značku a môžu bez obáv chodiť po cestách a využívať tento zákon. Ja som veľmi vďačný za to, že takýto zákon uzrie svetlo sveta. Ďakujem pekne.
Zajačik, Vladimír, poslanec NR SR (2021-11-10):
Ja len veľmi krátko, hlasovať o tomto návrhu zákona budeme zajtra o sedemnástej. Ďakujem.
Kéry, Marián, poslanec NR SR (2016-12-07):
Ďakujem za slovo, pán predseda. Pán poslanec Uhrík, ja si vôbec nemyslím, že vstupom do Európskej únie sa Slovensko stalo akousi kolóniou. A musím síce priznať, že vstupom do Európskej únie sme sa vzdali časti suverenity, ale to nielen Slovensko, ale všetky krajiny, ktoré do Európskej únie predsa vstúpili. Vôbec si nemyslím, že jediným lákadlom Slovenska alebo ľudí žijúcich na Slovensku je benefit nejakého možnosti..., a možnosti čerpania európskych financií, eurofondov, ale je to napríklad voľný pohyb osôb, tovarov. Dúfam, že vás nemusím presviedčať o výhodnosti schengenského priestoru. Dokonca si dovolím tvrdiť, že nič lepšie sa Slovensku nemohlo stať ako to, že sme pred časom prijali spoločnú európsku menu euro. S čím môžem súhlasiť, je to, že ste kritizovali privatizáciu strategických podnikov, a to hlavne z obdobia druhej Dzurindovej vlády, ale predsa vy viete, že SMER – sociálna demokracia aký má dlhodobo názor na privatizáciu a ako, ako sme ju kritizovali, ako sa jej bránime, aký máme záujem posilňovať vplyv štátu v strategických podnikoch Slovenska. Potom ste sa dotkli otázky zahraničných investorov. Prosím vás, ktorý slovenský podnikateľ by dokázal vytvoriť také množstvo pracovných pozícií a dlhodobo ich udržať ako trebárs Volkswagen, Kia či nebodaj prichádzajúci Jaguar Land Rover. Myslím si, že moderný politik 21. storočia by sa nemal riadiť heslom „Cudzie nechceme a svoje si nedáme“. Ďakujem.
Šeliga, Juraj, podpredseda NR SR (2020-06-03):
Ďakujem. Prosím, prezentujme sa a hlasujme. (Hlasovanie.) Prítomných 141 poslancov, za 117, proti nikto, zdržali sa 23, nehlasoval 1 poslanec. Konštatujem, že návrh na pridelenie výborov a lehotu sme schválili. Ďalej budeme hlasovať v prvom čítaní o vládnom návrhu zákona o mimoriadnych štátnych zárukách. Je to tlač číslo 120. Teraz dávam slovo predsedovi navrhnutého gestorského výboru pre financie a rozpočet pánovi poslancovi Viskupičovi, aby uviedol toto hlasovanie. Nech sa páči, pán poslanec. (Hlasovanie o vládnom návrhu zákona o mimoriadnych štátnych zárukách a o doplnení niektorých zákonov , tlač 120.)
R. Madej, poslanec: (2008-11-25):
Ide o novelu zákona o súdnych exekútoroch a exekučnej činnosti, ktorý sa vzhľadom na to, že s tým úzko súvisí, navrhuje vložiť ako čl. IV a jeho podstatou je, aby exekútori boli oprávnení a mohli podávať správy o exekučnom konaní úradom práce, sociálnych vecí a rodiny vo veci vymáhania výživného pre účely konania o náhradnom výživnom a poskytovaní náhradného výživného, pretože v súčasnosti podľa súčasne platného právneho stavu je s takýmto poskytovaním informácií príslušným orgánom veľký problém. To je jediná úloha tohto pozmeňujúceho návrhu a vzhľadom na to, že priamo súvisí s jedným z novelizačných článkov, prosím o jeho podporu. Súčasne si dovolím ho navrhnúť a predniesť vo forme, v akej vyžaduje rokovací poriadok. Za čl. III sa vkladá nový čl. IV, ktorý znie: IV. Zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení zákonov, ktoré sú uvedené v písomnom vyhotovení tohto pozmeňujúceho návrhu, sa dopĺňa takto: v § 32 sa ods. 3 dopĺňa písmenom e), ktoré znie: „e) orgánu štátnej správy na účely potvrdenia o priebehu exekučného konania a o stave exekúcie podľa osobitného predpisu3i).“. Poznámka pod čiarou k odkazu 3i) znie: „3i) § 12 zákona č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky uverejneného pod č. 615/2006 Z. z.“ Doterajšie čl. IV a V sa označujú ako čl. V a VI. Ešte si dovolím priblížiť odôvodnenie. Vzhľadom na skutočnosť, že súčasťou vládneho návrhu zákona je aj táto novela, je potrebné okrem príslušných zmien v súvislosti so zvedením eura odstrániť aj tento problém, ktorý už bol spomenutý, nakoľko podľa zákona o náhradnom výživnom je okrem iných subjektov aj exekútor na výzvu úradu práce povinný predložiť potvrdenie o priebehu exekučného konania a o stave exekúcie na účely prehodnotenia trvania nároku na náhradné výživné. Takéto ustanovenie odbremeňuje klientov, teda žiadateľov o náhradné výživné, ale na druhej strane podľa Exekučného poriadku exekútor má taxatívne vymedzené možnosti oprávnenia, aké informácie môže poskytnúť, a súčasne je povinný zachovávať mlčanlivosť o všetkých skutočnostiach, o ktorých sa dozvedel pri výkone svojej činnosti. To znamená, že medzi výnimky, ktoré ustanovuje zákon o súdnych exekútoroch, nie je zaradený orgán štátnej správy, ktorý poskytuje náhradné výživné podľa tohto zákona, a tým pádom sa navrhuje, aby v rámci tohto návrhu zákona bol oprávnený exekútor poskytnúť tieto informácie aj orgánu štátnej správy, ktorý poskytuje náhradné výživné. Prosím vás, panie poslankyne, páni poslanci, o podporu tohto pozmeňujúceho návrhu. Ďakujem pekne.
Kazda, Radovan, poslanec NR SR (2022-02-11):
Pán poslanec Mazurek, tak sa vám musím teraz ospravedlniť, že som vbehol do tej debaty, ale to sa nedalo, akože keď vy tam blábolíte takú sprostosť, že ja som vám vyčítal, že kde ste boli vtedy a vtedy. To bolo v debate a v reakcii na pani Sakovú a vôbec nie na vás, akože to bol úplne totálny nezmysel. Pán poslanec Mazurek, veď vy ste odsúdený rasista, odsúdený rasista, odsúdený za šírenie nepravdivých informácií. Preboha a teraz sa rozčuľujete, že vás ľudia tu nechcú počúvať. Vy sa rozčuľujete, že nechcú počúvať človeka, ktorý stále klame, ktorý je odsúdený klamár, že tu je málo ľudí. Preboha, akože však naozaj vás nechcú počúvať, lebo ste odsúdený klamár, lebo ste stokrát, miliónkrát usvedčený ako klamár, normálny klamár. Toto, čo ste tu predviedli, bola iba jedna obrovská, obrovská lož. Nemôžeme nič vo faktických poznámkach vytknúť, to tvrdíte vy, klamár, ktorý stále klame? Prepáčte, akože následne pustíte takúto, takúto akože ultra pecku, že byť proti referendu je nový rozmer vlastizrady. Preboha živého! To akože krajiny, ktoré nemajú referendum za odvolanie, za odvolanie vlády... (reakcia z pléna) tak nie, nie, nie, takto ste to povedali, že aj to je nový rozmer vlastizrady. (Reakcia z pléna. Zaznievanie gongu.) Aj to je nový rozmer vlastizrady, že nechceme, nechceme pripustiť... (Prerušenie vystúpenia predsedajúcim.)
Glváč, Martin, podpredseda NR SR (2017-12-07):
Ďakujem. Pán poslanec Senko, doplňujúca otázka, nech sa páči.
Ďuriš Nicholsonová, Lucia, podpredsedníčka NR SR (2019-03-27):
Opäť dávam slovo spoločnému spravodajcovi z výboru pre hospodárske záležitosti pánovi poslancovi Kondrótovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Grendel, Gábor, podpredseda NR SR (2021-11-02):
Pán poslanec Vetrák.
P. Hrušovský, predseda NR SR: (2002-11-19):
(Hlasovanie.) Prítomných je 129 poslancov, za návrh 69, proti 57, zdržali sa 3. Konštatujem, že Národná rada Slovenskej republiky uvedený návrh zákona schválila. Teraz poprosím pána poslanca Vavríka, ktorého poveril gestorský výbor, aby bol spoločným spravodajcom pri vládnom návrhu zákona, ktorým sa mení zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov, ktorý prerokúvame ako tlač 36, aby ako poverený spravodajca gestorského výboru uvádzal jednotlivé návrhy na hlasovanie. Nech sa páči, pán poslanec Vavrík. R. Vavrík, poslanec: Ďakujem pekne, pán predseda. V rozprave k tomuto návrhu novely zákona nevystúpil žiaden z poslancov ani v spoločnej správe nie sú žiadne pozmeňujúce návrhy, preto sa automaticky nachádzame v treťom čítaní a prosím vás, pán predseda, aby ste otvorili rozpravu v treťom čítaní.
M. Hort, podpredseda NR SR: (2007-12-05):
A teraz dávam slovo spravodajcovi, ktorého určil gestorský výbor pre obranu a bezpečnosť, pánovi poslancovi Jánovi Richterovi, aby uviedol úvodnú spravodajskú informáciu. Nech sa páči.
Glváč, Martin, podpredseda NR SR (2019-09-17):
Pani poslankyňa, reagujeme na predrečníka, dobre? Ďakujem. Prepáčte.
Paška, Pavol, predseda NR SR (2014-05-14):
(Hlasovanie.) 133 prítomných, 110 za, 3 proti, 20 sa zdržalo. Návrh sme pridelili výborom a určili lehoty na prerokovanie. Pán poslanec Demian uvedie hlasovanie v prvom čítaní o vládnom návrhu zákona č. 483 o bankách, je to tlač 959. (Hlasovanie o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 959.)
Bugár, Béla, podpredseda NR SR (2018-12-05):
Ďakujem pekne. Teraz dávam slovo spravodajkyni navrhnutého gestorského výboru pre zdravotníctvo pani poslankyni Grausovej. Nech sa páči.
P. Hrušovský, podpredseda NR SR: (2001-11-06):
Pán poslanec Brňák. P. Brňák, poslanec: Pán predsedajúci, citáciu ustanovenia § 82 ods. 2 je možné použiť iba vo vzťahu k tým poslancom, ktorí stiahnu svoj podpis na pozmeňujúcom návrhu, čím sa zníži kvórum pod počet 15 poslancov. A nič nehovorí toto ustanovenie o tom, dokedy je možné zo strany poslancov pripojiť svoj podpis na pozmeňujúci návrh. Prax v tomto parlamente nie je ujasnená. V minulosti, rozprávali sme sa o tom, prax bola aj taká, že poslanec vystúpil so svojím pozmeňujúcim návrhom a až následne si zbieral podpisy od ostatných a v priebehu rozpravy alebo v priebehu vystúpenia dokonca ďalších rečníkov dal spravodajcovi tento písomný formálny návrh. Ja netvrdím, kde je pravda, ale ak je toto sporné a ak toto nevyplýva priamo z odseku 2, ktorý si citoval ty, tak jednoducho nie je o čo oprieť tvoje stanovisko, že sa viaže aj na tých, ktorí pristúpili k návrhu.
Bugár, Béla, podpredseda NR SR (2018-06-21):
Pán poslanec Farkašovský.
V. Veteška, podpredseda NR SR: (2006-03-15):
(Hlasovanie.) Prítomných je 130 poslancov, za 129, proti 0, zdržalo sa 0, nehlasoval 1. Prosím návrhy termínov a výbory a gestorský výbor. Ešte musím konštatovať, že ste termíny... Ďakujem pekne. Konštatujem, že Národná rada schválila výbory, v ktorých je potrebné prerokovať tento návrh zákona, určila termíny, určila gestorský výbor. Teraz budeme hlasovať o bode č. 9, o návrhu skupiny poslancov Národnej rady Slovenskej republiky na vydanie ústavného zákona o zriadení a činnosti Výboru Národnej rady Slovenskej republiky na preskúmanie rozhodnutí Národného bezpečnostného výboru (tlač 1482). Prosím, pán poslanec, uveďte návrhy na hlasovanie.
Laššáková, Jana, poslankyňa NR SR (2016-09-20):
Ďakujem pekne. Vážený pán predsedajúci, v rozprave vystúpili šiesti páni poslanci, neboli prednesené žiadne návrhy. Preto dajte hlasovať o tom, že Národná rada Slovenskej republiky berie na vedomie správu generálneho prokurátora Slovenskej republiky o činnosti prokuratúry na rok 2015 a poznatkoch prokuratúry o stave zákonnosti v Slovenskej republike.
Pellegrini, Peter, predseda NR SR (2015-09-29):
Prezentujme sa a hlasujme o návrhu spravodajcu prerokovať tento návrh zákona v druhom čítaní. (Hlasovanie.) Prítomných 131 poslancov, za hlasovalo 94, zdržalo sa 37. Konštatujem, že sme postúpili návrh zákona do druhého čítania. Nech sa páči.
Hrnčiar, Andrej, podpredseda NR SR (2019-12-05):
Pán poslanec Viskupič.
Hrnčiar, Andrej, podpredseda NR SR (2018-06-13):
Reakcia na faktické poznámky – pán poslanec Krajčí.
Ďuriš Nicholsonová, Lucia, podpredsedníčka NR SR (2018-06-19):
Otváram teraz možnosť prihlásiť sa do rozpravy k tomuto bodu ústne. Končím možnosť prihlásiť sa do rozpravy. Vyhlasujem všeobecnú rozpravu k tomuto bodu za skončenú. Pani navrhovateľka, je ešte niečo, čo by ste chceli dodať? Nie. Pán spravodajca? Nie, nie je tomu tak. Prerušujem rokovanie o tomto bode programu. Teraz nasleduje prvé čítanie o návrhu poslankyne Národnej rady Slovenskej republiky Simony Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona má tlač 967, návrh na jeho pridelenie na prerokovanie výborom je v rozhodnutiach č. 1017 a 1090. Opäť pani poslankyňa Simona Petrík uvedie predmetný návrh zákona.
Figeľ, Ján, podpredseda NR SR (2012-07-02):
Vážené dámy poslankyne a páni poslanci, prebieha proces hlasovania. Chcem sa spýtať, či každý poslanec, poslankyňa využil svoje právo hlasovať? Vyhlasujem tajné hlasovanie za skončené a prosím overovateľov, aby sa ujali ďalšej funkcie sčítavania a v tejto chvíli vyhlasujem prestávku v rokovaní. To je rýchle, lebo to je strojové sčítavanie, desať minút možno. Ďakujem. (Po skončení aktu tajného hlasovania. Spracúvanie výsledkov tajného hlasovania.) (Prestávka.) (Po prestávke.)
Laurenčík, Milan, podpredseda NR SR (2020-11-24):
Ďakujem. Zároveň prerušujem rokovanie o tomto bode programu. Vážené panie poslankyne, vážení páni poslanci, mali by nasledovať body pani ministerky kultúry Slovenskej republiky Natálie Milanovej. Mám informáciu, že je na ceste do parlamentu. Tak vyhlasujem krátku päťminútovú technickú prestávku. (Reakcie z pléna.) Tak triminútovú prestávku. (Prestávka.) (Po prestávka.)
P. Paška, predseda NR SR: (2007-05-18):
Otváram rozpravu. Nemám písomnú prihlášku do rozpravy. Pýtam sa, či sa chce niekto z prítomných prihlásiť do rozpravy ústne Nie. Končím možnosť prihlásiť sa do rozpravy. A zároveň uzatváram rozpravu. A prerušujem rokovanie o tomto bode programu. Ďakujem pekne pani predsedníčke Rady pre vysielanie a retransmisiu a pánovi spravodajcovi. Zároveň ďakujem všetkým vám skalným, ktorí ste vydržali tento dlhý rokovací maratón až do piatkového popoludnia. Končím rokovanie 10. schôdze Národnej rady. Ďakujem všetkým kolegyniam a kolegom za pozornosť. Dovidenia, príjemný víkend, uvidíme sa v júni na júnovej schôdzi. Ďakujem pekne, dovidenia. (Rokovanie 10. schôdze NR SR sa skončilo o 15.13 hodine.)
Matovič, Igor, poslanec NR SR (2013-05-28):
Pán poslanec Kvasnička, trošku sa obávam, že síce to vaše vystúpenie, svojím spôsobom ako príspevok do hip-hopu, bolo zaujímavé, ale bojím sa, že proti feminizmu ste vytiahli takú dosť zase silnú opačnú zbraň a možno idete síce s klinom na klin alebo z extrému do extrému, ale potom zabúdame naozaj na ten skutočný problém slovenských žien. A naozaj na Slovensku, a my, chlapi, to nemôžeme zažiť, keď sa slovenská matka rozhodne byť matkou, tak rovno sa rozhoduje, že bude fungovať v znevýhodnenom prostredí. Každá jedna matka s malými deťmi je automaticky, sa na ňu pozerá cez prsty. Hovorím o priemerných firmách. Česť všetkým firmám, ktoré takýmto spôsobom na mladé matky nepozerajú. Každá jedna matka, čím viacej detí, čím viacej v podstate našich budúcich občanov, ktorí budú pracovať na naše dôchodky, tým viac je vlastne zaznávaná, tým horšie sa na ňu pozerajú, tým menšie možnosti zamestnanca na adekvátnom mieste jej vzdelaniu, jej schopnostiam. Toto by sme mali riešiť a o tomto možno hovorí aj tá správa. Ale vy ste to posúvali naozaj do takého galaktického trošku súboja, a potom zabúdame naozaj na tento problém. Takisto by som očakával od vás, že spomeniete to, že priemerná slovenská matka je v podstate otrokyňou, lebo z jedného zamestnania, ktoré má zaplatené, prichádza do druhého zamestnania a na rozdiel od matky v západných krajinách, kde ten príjem je väčší, kde si môže dovoliť nakúpiť niektoré služby, tak jednoducho tá slovenská to všetko musí odmakať. Poctivo, s vlastnými rukami a zadarmo. A toto mi tam chýbalo, v tom vašom vystúpení, aby ste sa týmito konkrétnymi problémami slovenských matiek zaoberali. Matiek, ktoré chcú mať deti, a len preto, že chcú si plniť materskú povinnosť, sú zaznávané, a tých matiek, ktoré po ôsmich hodinách v práci, robia doma päť, šesť hodín zadarmo.
Paška, Pavol, predseda NR SR (2013-10-22):
(Hlasovanie.) 132 prítomných, 78 za, 53 sa zdržalo, 1 nehlasoval. Návrh sme schválili.
Blanár, Juraj, podpredseda NR SR (2021-10-20):
Aj ja ďakujem. Prerušujem rokovanie o tomto bode programu a obom ďakujem. Pristúpime k ďalšiemu bodu programu, ktorým je druhé čítanie o vládnom návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa menia a dopĺňajú niektoré zákony (pod parlamentnou tlačou 656, spoločná správa pod tlačou 656a). Udeľujem teraz slovo opäť pánovi ministrovi dopravy Doležalovi, aby odôvodnil tento vládny návrh zákona, nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa menia a dopĺňajú niektoré zákony , tlač 656.)
Pčolinský, Peter, podpredseda NR SR (2022-12-06):
Ďalšia faktická poznámka, pán poslanec Oravec. (Ruch v sále.) Páni poslanci, utíšte sa!
Blanár, Juraj, podpredseda NR SR (2021-06-24):
Ďalší s faktickou poznámkou na vystúpenie pána Valáška, pán poslanec Jozef Pročko.
Grendel, Gábor, podpredseda NR SR (2021-06-30):
Pán poslanec Lukáš Kyselica.
Paška, Pavol, predseda NR SR (2013-02-12):
Pani poslankyňa, chcete reagovať? Nie. Do rozpravy je prihlásený pán poslanec Miškov, ale pani podpredsedníčka Jurinová požiadala o slovo. Navrhujem prerušiť vzhľadom na to, že pravdepodobne za 2 minúty neodznie celý jej príspevok. Takže vyhlasujem obedňajšiu prestávku a o 14.00 hodine budeme pokračovať najprv vstúpením podpredsedníčky Národnej rady a potom bude pán poslanec Miškov za klub SaS. (Prerušenie rokovania o 12.00 hodine.) (Pokračovanie rokovania o 14.00 hodine.)
Paška, Pavol, predseda NR SR (2012-07-02):
Pán poslanec Jasaň.
Žiga, Peter, podpredseda NR SR (2024-09-26):
Prosím, prezentujme sa a hlasujme. (Hlasovanie.) 131 prítomných, 53 za, 78 proti. Návrh sme neschválili. Pán spravodajca, môžte pokračovať.
Mizík, Stanislav, poslanec NR SR (2018-06-18):
Pán zahraničný agent Dostál, aj do Nikaraguy prišli najprv desiati americkí poradcovia. A čuduj sa svete, čo sa stalo. Vytvorili eskadry smrti, ktoré vraždili ženy, deti, starcov. Mučili, znásilňovali, kastrovali. A potom prišli ďalší a ďalší. Takto to je s americkými poradcami. Ďakujem za slovo.
Ľ. Mušková, poslankyňa: (2007-05-11):
Pán poslanec hovoril o priamych prenosoch. Hoci v našom návrhu tieto priame prenosy nie sú explicitne dané, myslím si, že je to najlepší spôsob informovania. A ja skutočne vrelo súhlasím s tým, čo tu pán poslanec hovoril, a verím, že podporíte tento návrh zákona do druhého čítania a že v tomto druhom čítaní nájdeme ten najlepší spôsob, akým bude tento zákon fungovať, aby mohla byť verejnosť informovaná tak, ako sa patrí.
Hraško, Igor, poslanec NR SR (2013-10-16):
Ďakujem pekne, pani podpredsedníčka. Ďakujem pekne kolegovi Štefancovi za pochvalu alebo teda za odobrenie môjho príspevku. A ja by som už len zdôraznil, naozaj ide opäť o 26,39 mil., ktoré budú ukradnuté občanom Slovenskej republiky, takže ďalší megatunel, ktorým pôjdu financie do súkromných vreciek, nie na reálnu podporu cestovného ruchu. Ďakujem pekne.
A. Belousovová, podpredsedníčka NR SR: (2009-10-29):
Prosím vás teraz, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Petra Obrimčáka a otázka znie: „Ukazuje sa, že opatrenia vlády Slovenskej republiky na zabránenie neodôvodneného nárastu cien po zavedení eura boli úspešné. Čo by ste odkázali tým, ktorí vládu za takéto opatrenia kritizovali?“ Prosím, pán podpredseda vlády, odpovedajte na otázku.
P. Prokopovič, poslanec: (2009-02-10):
Mrzí ma to, že to nevadí absolútne legislatívcom, že to nevadí právnikom. Mrzí ma, že to nevadí poslancom z HZDS, pretože za ministrovania pána ministra Jasovského sa zriadila Železničná polícia. V roku 1998, keď som sa dostal do parlamentu, ma doslovne prosil pán Jasovský, ktorý vtedy odchádzal z postu ministra, aby som sa ako podpredseda hospodárskeho výboru zasadil za Železničnú políciu. A skutočne urobil som všetko, čo sa dalo, lebo už vtedy boli takisto snahy, ale bola diskusia a stále v diskusii sa prijali tie kladné, pozitívne veci, ktoré Železničná polícia robí. A nikdy k tomu nedošlo. A práve preto to teraz robíte takýmto spôsobom, aby žiadna diskusia nebola, aby sa nedalo povedať na to, prečo je Železničná polícia dobrá taká, ako je. Takže skutočne som nie sklamaný, ale som absolútne pobúrený tým a vyzývam vás všetkých, páni poslanci, aby sme neodhlasovali tento spiatočnícky pozmeňujúci návrh. Apelujem na poslancov, a je to jedno, či sú z koalície či z opozície, ktorí chodia IC-čkom a pýtam sa: Je zle, že tam chodia tí železniční policajti a je poriadok, bezpečnosť, dobré cestovanie vo vlaku? Vám garantujem tu, že do jedného roka tam už tí policajti chodiť po vlaku nebudú, budú na uliciach, budú v mestách, budú na iných postoch. Ale už to nebude Železničná polícia. Už tie funkcie robiť nebude. O tom som stopercentne presvedčený, práve po skúsenostiach z Českej republiky. Ak mi pán kolega Richter neveríš, zájdi do Českej republiky, zájdeme tam spolu a presne toto ti všetci povedia. Tak to je. Takže naši vreckári pomaly budú sa môcť sťahovať naspäť na Slovensko. A nakoniec, pán minister, apelujem aj na teba. Tebe to nevadí, že ti berú z rúk takú silnú zložku, zložku, ktorú si mohol presunúť, keď si ju potreboval na letisku, keď to potrebuješ, môžeš ju na iné veci presunúť, zložku, ktorej sme pred štyrmi rokmi z vlastných zdrojov vytvorili jednotku rýchleho nasadenia, tzv. kukláčov, ktorí zasahujú, kde treba, pri futbalových zápasoch, na staniciach a podobne? Toto ti nevadí, že toto ti berú len takýmto poslaneckým návrhom z ruky? Prosím vás, stiahnime ten návrh, neschváľme ho. Ak je taký záujem, nech sa urobí novela zákona, diskutujme o tom, hľadajme za a proti, ale nie takto, lebo urobíme niečo, čo sa už potom nedá zobrať naspäť. Ďakujem. (Potlesk.)
V. Veteška, podpredseda NR SR: (2004-05-12):
Prosím vás, pán Hort, môžete ako predseda klubu zabezpečiť účasť vášho pána poslanca, ktorý má byť spravodajcom? Pán poslanec, pán poslanec, chýbate pánovi ministrovi pri predkladaní zákona.
Jurinová, Erika, podpredsedníčka NR SR (2014-11-09):
Na vaše vystúpenie, pán poslanec, chce reagovať päť poslancov. Uzatváram možnosť prihlásiť sa s faktickou poznámkou. Nech sa páči, pán poslanec Hlina.
Pellegrini, Peter, predseda NR SR (2015-10-21):
Ďakujem pekne, pani poslankyňa. Na vyše vystúpenie osem pánov poslancov, posledným je pán poslanec Hraško. Končím možnosť prihlásiť sa s faktickými poznámkami. Ako prvý pán poslanec Viskupič., nech sa páči.
Svrček, Miloš, poslanec NR SR (2020-07-10):
Pani poslankyňa, ďakujem pekne, že okrem témy obmedzovania zákazu potratov sa začalo hovoriť konečne aj o podpore žien, ktoré nechcene otehotnejú. Ak žena neplánovane otehotnie a rozhodne sa plod donosiť a o nenarodené dieťa sa nevie sama postarať, treba jej určite všemožne aj pomáhať. A to nielen počas tehotenstva, ale prvý rok dieťaťa, počas celého jej života. Sociálna pomoc či dávky sú však často jednorazové, nízke, chýbajú kvalitné a cenovo dostupné služby starostlivosti o deti, cenovo dostupné nájomné bývanie a tak ďalej a tak ďalej. Treba hovoriť ženám pravdu, kým sa rozhodnú pre donosenie plodu, ale aj o ťažkostiach a rizikách, ktoré ich s veľkou pravdepodobnosťou čakajú. Údaje zo zisťovania o príjmoch, o životných podmienkach domácností hovoria jednoznačne. Takmer 37 % jednorodičovských domácností s jedným alebo viac závislými deťmi žije v riziku chudoby a patria dlhodobo medzi najohrozenejšie skupiny obyvateľstva vystavených príjmovej a materiálnej chudobe, ako aj sociálnemu vylúčeniu. Určite by bolo lepšie, keby sa štát viac staral o tieto skupiny, napríklad podporovaním poradenských centier. Treba si uvedomiť, že keď niečo zakážeme, bude to mať určite aj určité následky. Môžeme si povedať, že zakážeme potraty, ale chcel by som vedieť, akú pomoc ponúknu ženám nielen jednotlivci, ale aj štát. Niektoré ženy budú aj tak hľadať spôsoby, ako podstúpiť interrupciu, otázne je, ako im dokážeme pomôcť. Život ženy sa zmení aj tak, či pôjde na interrupciu, alebo si dieťa nechá. To, že podľa našej ústavy je ľudský život hodný ochrany už od narodenia, to všetci veľmi dobre vieme. Vieme, že podľa našej ústavy je ľudský život hodný ochrany už od počatia. Ide o to, akej ochrany a aké práva dotknutých osôb máme pri tejto ochrane zvážiť. Preto tento zákon určite podporím a ešte raz... (Prerušenie vystúpenia časomerom.)
Kollár, Boris, predseda NR SR (2021-06-23):
S ďalšou faktickou bude, teda vystúpi pán poslanec Kuriak. Nech sa páči.
Jurinová, Erika, podpredsedníčka NR SR (2014-05-28):
S reakciou na faktickú poznámku pán poslanec Hraško.
Dostál, Ondrej, poslanec NR SR (2018-10-23):
Ja sa pripájam k výzve pána poslanca Poliačika k pánu ministrovi, aby ten návrh stiahol, stále to ešte môže urobiť. To zmrvené hlasovanie o jednom z bodov spoločnej správy, vďaka ktorému sme sa z tretieho čítania vrátili do druhého čítania, dáva aj pánu ministrovi túto možnosť, ak by nedošlo k tomu zmrvenému hlasovaniu, no tak už by to bolo všetko dávno spláchnuté a už by všetci boli doma, akurát by sme, by sme boli nešťastní a zapíjali to niekde, vy na oslavu, my z nešťastia, že čo ste to spravili, ale vďaka tomu, že sme sa vrátili do druhého čítania, tak si tie veci môžme zopakovať a môžme vám povedať, čo ste spravili a čo sa chystáte spraviť, lebo ešte to nie je dokončené. Môžme to povedať kolegom zo SME RODINA, ako to povedal, povedal pán poslanec Poliačik, lebo oni majú na to, aby skresali ten počet, aj keď môže dôjsť, že s fašistami by to prešlo aj bez nich, môžme apelovať na poslancov vládnej koalície, aby neschvaľovali takúto zásadnú zmenu s pomocou hlasov fašistov, lebo dnes v tejto chvíli už viete, že inak, inak to nepôjde. A ja naozaj som neupieral predstaviteľom MOST – HÍD ani pánu ministrovi snahu zlepšiť súčasný systém. Samozrejme, že som ten návrh kritizoval, lebo som ho považoval za nedostatočný, ale miesto toho, aby ste sa snažili dohodnúť s nami a presvedčiť nás zástupcov demokratickej opozície, tak ste podporili a nechali vašich poslaneckých kolegov schváliť návrh, ktorý to przní, ktorý przní ústavu.
Hrnčiar, Andrej, podpredseda NR SR (2017-11-30):
Takže, pán Baránik, ešte raz, asi sme sa nerozumeli. Ja som hovoril o zákone, ktorý predkladal Miroslav Beblavý na základe nejakej skúsenosti, ale aplikovaný pre celé Slovensko, nie pre jedno mesto. A ak sa chcete opýtať, že ako môže ovplyvniť vlastníctvo nejakého strategického podniku občanov, tak napríklad cenou. Aj preto máme v Turci jednu z najlacnejších vôd na Slovensku. Cena vody v Turci je jedna z najlacnejších na Slovensku, mám taký dojem, že je druhá najlacnejšia, a práve preto, že nemáme sprivatizovanú vodárenskú spoločnosť prostredníctvom prevádzkovej spoločnosti, pretože zahraniční investori tam prichádzajú len a len kvôli tomu, aby si odtiaľ vytiahli zisk. My zisk nevyťahujeme, my ho investujeme späť, je to majetok miest a obcí, nie je tam žiadny súkromný investor a verím, že ani nebude. Súhlasím s tým, čo povedala pani Zemanová, ale nikdy som nepovedal, že je to ochrana nezodpovedných starostov a primátorov. Každý, ktorý... A ešte, pán Baránik, trestné oznámenie som podal, a rieši sa to tak, že podal som trestné oznámenie a rieši sa to už asi tretí rok, rieši to špeciálna prokuratúra, lebo je to podvod, kde bola škoda veľkého rozsahu. Čiže, pani kolegyňa Zemanová, každý, kto urobí chybu, by mal za ňu pykať, ale nemali by za ňu pykať občania, preto chceme chrániť strategický majetok. A ten majetok – obecný úrad, budovy, autá, všetko nech si berie exekútor. Ak urobí primátor, starosta chybu, ak zastupiteľstvo urobí chybu, nech príde o všetko, ale nech ľudia z daného regiónu neprídu o strategický majetok. A to je voda, teplo a odpad. To je celé.
Gabániová, Darina, poslankyňa NR SR (2011-07-07):
Ďakujem, pán poslanec, že to vidíte veľmi triezvo a veľmi rozumne. Tak do toho, realizujte to cez iných teda kolegov koaličných a cez ich ministerstvá. Fajn. Len viete, ministerstvo zdravotníctva by nemalo, najmä ten záver toho paragrafu, že ako aj lekárske vyšetrenia a kontrola s tým súvisiaca sa poskytovali žene bezplatne. Tak, keď sa nemá dozerať na jej zdravotný stav a na efekt, ktorý privádza antikoncepcia a ktorý môže devastovať mladý organizmus, a ak na toto nemá mať právo zo zdravotného poistenia, tak potom, prosím vás, na čo?!
Blanár, Juraj, podpredseda NR SR (2022-02-03):
Teraz poprosím pána poslanca Marcela Mihalika, aby nám ako spravodajca z výboru pre obranu a bezpečnosť podal správu o výsledku prerokovania tohto návrhu vo výboroch. Pán spravodajca, nech sa páči.
Mikloš, Ivan, poslanec NR SR (2014-02-11):
Ďakujem pekne. Pán kolega, ja by som najskôr chcel oceniť to, že vaše postoje zjavne sú konzistentné, vyhranené a jednoznačné na rozdiel od, myslím si, že väčšiny vašich kolegov v poslaneckom klube SMER-u. Zároveň ale musím konštatovať, že ste konzistentne a jednoznačne mimo, ale úplne mimo reality, a že nechápete fungovanie ekonomiky, najmä fungovanie globálnej ekonomiky. A doslova platí, že ak by sa vaše názory presadili, tak by došlo k zásadnému poškodeniu ľudí v celej Európskej únii, ale najviac v krajinách, ako je Slovensko. Pokúsim sa vysvetliť prečo. Po prvé základným zásadným problémom Európy nie je, že je málo sociálna, ale že je málo konkurencieschopná. Ak vy tvrdíte, že fašizmu, extrémizmu sa najviac darí v krajinách, ako ste spomínali, Grécko a Francúzsko. No tak áno, je to práve preto, že tieto krajiny sú najmenej konkurencieschopné. Európa nie je málo sociálna. Európa vytvára, má 7 % svetovej populácie, vytvára 25 % svetového HDP, ale zároveň míňa 50 % svetových sociálnych výdavkov. Takisto vaše ponímanie globalizácie je pomýlené. Áno, robotníci v Číne, v iných krajinách pracujú za podmienok, ktoré nie sú civilizované z hľadiska vyspelých krajín, ale pozrite sa na to, ako sa v takýchto krajinách aj vďaka globalizácii zvýšila reálna životná úroveň. Že tí, ktorí dnes pracujú tých 16 alebo 18 hodín, majú dnes výrazne vyššiu životnú úroveň, ako mali ich rodičia alebo ako mali oni sami, ak sú starší, pred 20 alebo viac rokmi. No a na záver. Vy tvrdíte, že Európska zmluva podporuje sociálny dumping. Uviedli ste tu dva príklady. Ale ak by ste boli konzistentný, tak by ste potom museli súhlasiť, že aj Volkswagen na Slovensku je sociálny dumping. Aj na tomto vidieť, aké nezmyselné sú vaše tvrdenia.
M. Číž, podpredseda NR SR: (2008-02-06):
Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov . Tento vládny návrh zákona ste dostali ako tlač 516 a návrh na jeho pridelenie na prerokovanie výborom máte v rozhodnutí predsedu č. 524. Takže, ak dovolíte, dáme len veľmi krátky čas pani ministerke, aby si pripravila podklady na vystúpenie. Pani ministerka potom aj predložený vládny návrh zákona uvedie. Takže, nech sa páči, pani ministerka, máte slovo.
Sulík, Richard, predseda NR SR (2011-07-01):
Ďakujem pekne. Využívam túto možnosť, aby som ešte raz k tým úrokom sa mohol vrátiť. No pozrieme si iné krajiny, ktoré nie sú v eurozóne. Česká republika napr., tá sa takisto financuje v eurách, ako sa financuje Slovensko v eurách, predpokladám, to je tak. Česi a nielen Česi, ale aj Veľká Británia, aj Švédsko povedali: „Do Grécka nedáme ani cent.“ Oni nemajú strach z vyšších úrokov? Zrejme si to prepočítali celkom dobre. Jednoducho toto s tými úrokmi je strašenie. Áno, to je za 2,6 mld., to kľudne môže byť za 10 rokov. Pokiaľ Slovensko bude súhlasiť s tým, o čom sa tu dnes bavíme, s navýšením eurovalu a s trvalým eurovalom, tak je to 10 mld. Je to stále štvornásobok. V najhoršom prípade môže dôjsť, keď dôjde na lámanie chleba, k tomu, že o túto sumu Slovensko príde, lebo stále sa ešte bavíme o bezpodmienečných a neodvolateľných zárukách a jednoducho toto riziko tu hrozí. Čiže tu vieme určite, aké riziko hrozí. A tu keď si len vravíme, no to stúpne o jeden alebo o dva percentuálne body, no tak si potom si rovno môžeme povedať, stúpne to o 100 bodov a na 100 rokov a bude to skrátka obrovské množstvo peňazí. Čo sa týka neriadeného bankrotu. No za posledný rok sa čo stalo, prečo sa nestal riadený bankrot, keď dostali pred rokom 110 mld. eur? Prečo teda sa neurobili kroky, ale čakalo sa, vedelo sa, že tí Gréci prestali so šetrením, to sa vedelo začiatkom roka? Prečo zodpovední ľudia v eurozóne nezačali sa snažiť o nejaký riadený bankrot? No preto, lebo jednoducho to nebudú robiť ani teraz, ani v budúcnosti a neostane im nič iné ako neriadený bankrot. K nemu dôjde. Ja nehovorím, že je to med lízať a že nevzniknú žiadne škody. Tie škody vzniknú, ale keď to spravíme dnes, tak budú určite nižšie, ako keď to spravíme o tri roky alebo o päť rokov. Ďakujem pekne.